God – Sonder Kwinte en Kwale
Invloed is Leierskap
November 24, 2018 November 24, 2018 by Sonder Kwinte en Kwale
Maak dit van jou `n leier om in beheer te wees? Absoluut nie. Outoriteit is nie leierskap nie. Invloed is leierskap. Alhoewel ons nie outoriteit totaal kan los maak van die leierskapsvergelyking nie, is ek oortuig dat ons nie dáár kan begin nie. Op een stadium tydens Jesus se bediening het Hy sy navolgers gewaarsku dat hulle nie posisie moet verwar met die roeping om te lei nie. Omdat hulle die gevaar loop om dit verkeerd te doen, maak Hy `n skielike onderskeid tussen hoe Hy wil hê hulle moet lei en die manier waarop dinge tipies in die wêreld gebeur, wanneer Hy sê: "Maar by julle moet dit nie so wees nie." (Matt. 20:26).
Wat is die "nie so" van leierskap waarna Jesus hier verwys?
Dit is die tipe leier wat soek na outoriteit vir sy eie persoonlike gewin. In stede daarvan, redeneer Jesus dat die beste leiers diegene is wat hulleself met Jesus se visie vir leierskap belyn, as dienaars lei, wat bewus is van hulle eie verantwoordelikheid en wat aan `n hoër roeping beantwoord.
Wil jy `n "nie so met julle" soort leier wees?
Ek hoop so. Ek weet hoe dit lyk en voel om die "geweer" van outoriteit te gebruik om mense aan die beweeg te kry, maar Jesus vertel vir ons daar is `n ander manier – `n beter manier. Selfs al het jy outoriteit en `n posisie van leierskap, het `n inspirerende leier nie nodig om die hefboom van outoriteit te gebruik nie. "Nie so met julle"-soort leiers leer dat daar maniere is om invloed te kultiveer en vertroue te bou. Jesus vertel vir ons dat dit `n meer kragtige manier is om te lei, een wat ons kan uitoefen ondanks die aan- of afwesigheid van outoriteit.
Wat doen jy om vandag invloed te kultiveer?
Tagged God, Jesus, karakter, Kerk, leierskap, standaardLeave a comment
Tagged begeertes, God, Keuses, Seen, toekomsLeave a comment
Moenie laat toorn wortel skiet nie!
September 23, 2018 September 23, 2018 by Sonder Kwinte en Kwale
Woede is 'n menslike emosie wat God nie veroordeel nie. Die Here verstaan dat dit kan gebeur. Jy is 'n mens, nie 'n superheld nie! Dus, woede opsig self is nie 'n sonde nie. Die Here Self word soms kwaad (sien die Bybel, Romeine 1:18, Jeremia 10:10).
Die Bybel moedig ons egter aan om nie daaraan vas te hou nie. "Word toornig en moenie sondig nie; laat die son nie ondergaan oor julle toorn nie…". (Efesiërs 4:26).
So, die Here, in sy Woord, moedig jou aan om hierdie gevoel, hierdie emosie, nie toelaat om langtermyn te hou nie. Woede wat jy weier om vry te laat, kan 'n wrok of bitterheid binne jou veroorsaak, en dan tot onvergewensgesindheid ontwikkel. Dit word gevaarlik vir jou siel.
Hier is raad vir jou vandag … wanneer jou woede opstaan, plaas die situasie dadelik in God se hande. Vra Hom om Sy hand op jou hart te sit en jou te help om so gou moontlik deur hierdie woede te kom, sodat dit nie langer as die dag kan duur nie. Selfs dan kan Christus jou hart genees en die woede in jou laat stil raak.